पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना महामारी की दूसरी लहर में राजस्थान में हालात बेकाबू हैं। यहां संक्रमण की रफ्तार काफी तेज है। रोजाना 16 से 17 हजार नए कोरोना संक्रमित सामने आ रहे हैं। ऐसे में राजस्थान में 1 मई तक कोरोना के एक्टिव केसों की संख्या 1.82 लाख को पार कर गई। ऐसे में देश के कुल एक्टिव केसों का 5.5 प्रतिशत अकेले राजस्थान में हो गए हैं। देश में अभी कुल 32.76 लाख एक्टिव केस हैं।
केंद्र सरकार मई में पहले 15 दिनों के लिए राजस्थान को 17.34 लाख वैक्सीन आवंटित की है। यह सभी राज्यों में आवंटित होने वाले वैक्सीन में तीसरे स्थान पर है। पूरे देश में करीब 2.15 करोड़ वैक्सीन आवंटित होगी। इस हिसाब से राजस्थान को कुल वैक्सीन का 8 प्रतिशत आवंटित किया जाएगा। प्रदेश सरकार ने कोविशील्ड की 5.44 लाख वैक्सीन भी मंगवाई है। ऐसे में अगले 15 दिनों में हमारे राज्य में कुल 23 लाख वैक्सीन होगी। प्रदेश में 1 मई से 18 से 45 वर्ष के बीच उम्र वालों के भी वैक्सीन लगना शुरु हो गया है।
एक्टिव केसों में जयपुर टॉप पर, इसके बाद जोधपुर, उदयपुर और अलवर जिले
प्रदेश में कोरोना केसों की स्थिति पर नजर डालें तो अब तक पूरे प्रदेश में 6,15,653 लोग कोरोना की चपेट में आ चुके है। इनमें 4,28,953 लोग रिकवर हो गए हैं। चिंता की बात यह है कि 1,82,301 लोग अभी भी संक्रमित है। इनमें सबसे ज्यादा एक्टिव केस प्रदेश की राजधानी जयपुर में 39,824 है। इसके बाद मुख्यमंत्री अशोक गहलोत के गृह क्षेत्र जोधपुर जिले में 22,594 कोरोना एक्टिव केस हैं। तीसरे नंबर उदयपुर में 11478 केस और चौथे नंबर पर अलवर जिला है। यहां 10,877 एक्टिव केस हैं।
जयपुर में 1 मई को सबसे ज्यादा रिकार्ड 54 मौतें, हर घंटे दो से ज्यादा मरीजों की मौत
प्रदेश में कोरोना संक्रमण की चपेट में आने से मौतों का सिलसिला बढ़ा है। यहां अब तक कुल 4399 मौतें चुकी है। इनमें राजधानी जयपुर में सबसे ज्यादा मौतें हो रही हैं। चिकित्सा विभाग द्वारा जारी रिपोर्ट में 1 मई को सबसे ज्यादा 54 लोगों की मौत हुई। इस हिसाब से यहां हर घंटे दो से ज्यादा मरीजों की मौत हो रही है। कोरोना से अप्रैल के 27 दिनों में 139 लोगों की मौत हुई थी। वहीं पिछले चार दिनों में 160 लोग अपनी जान गंवा चुके हैं। श्मशानों में शवों के दाह संस्कार के लिए वेटिंग चल रही है। लोग अपनों के अंतिम संस्कार में शामिल नहीं हो पा रहे हैं। ऐसे में परिजन अपने मोबाइल फोन से वीडियो कॉल के जरिए चिता पर अपनों के अंतिम दर्शन कर रहे हैं।
राहत की बात: पिछले सात दिनों से रिकवरी रेट बढ़ रहा है
एक तरफ राजस्थान में रोजाना 16 से 17 हजार नए संक्रमित केस सामने आ रहे हैं। वहीं, पिछले सात दिनों से यहां रिकवरी रेट भी बढ़ा है। यहां सात दिन में रिकॉर्ड 61 हजार 468 लोग रिकवर हुए हैं। इनमें सबसे ज्यादा 11 हजार 676 लोग 1 मई को कोरोना से रिकवर होकर नेगेटिव हुए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva bho_Deva awa_Deva hin_Deva hin_Deva hin_Deva hin_Deva zho_Hant eng_Latn